Важна таксама падлічыць, колькі грошай у агульнай суме будзе аддадзена за набытую ў крэдыт рэч. Палічыце і колькі заплаціце за карыстанне крэдытам. Ведаючы, якую суму давядзецца пераплаціць за выбраны тавар ці паслугу, зможаце прыняць адэкватнае рашэнне, ці неабходны крэдыт насамрэч. Дарэчы, на адзіным інтэрнэт-партале фінансавай дасведчанасці і на многіх сайтах банкаў ёсць крэдытныя калькулятары.